Den Vest-Sjællandske Avis, 1819-05-18
Da Storhertugen af Baden havde sluttet sin Taletil Kammerne, traadte hans Minister Frieherre von Berstett frem, og holdt et udførligt Foredrag for Stænderne, hvori han skildrede de hengangne Tider og Landets nærværende Tilstand; han tog deri Hensyn paa Kongen af Baierens Fordringer, og priiste de Europæiske Fredstifteres Viisdom, som havde forhindret, at nogen Deel af Storhertugdømmet skulde blive adskilt fra det; Sagen er nu afgjort, og Jndvaanerne have i dette Stykke ikke noget at befrygte; han viiste derpaa hvorledes Staten er fuldkommen beroeliget i Henseende til sine udvortes Forhold, og henvendte sig derpaa til at omtale de indvortes Anliggender; at de ikke kunne være aldeles ønskelige, er en naturlig Følge af en langvarig Krig, som altid har der havt sit Sæde, dog har Krigen, hvis skadelige Følger den næstsidste Storhertug Carl Frederik søgte at formindste saa meget som muligt, da han to Gange kom Staten til Hielp med sin private Formue, ogsaa frembragt saare gavnlige Virkninger; Landmandens Flid tiltog, og Agerdyrkningen steeg til en større Høide, nye Landeveie bleve anlagte; den indenlandske Jndustrie fik under Krigen et nyt Sving, og 160 Fabriker ere for Øieblikket i Drift; især vil Jndustrien tage til, naar den almindelige Handelsfrighed kan blive indført i heele Tydskland; imidlertid trænger Landets indvortes Bestyrelse, endnu til store Forbedringer, som ville blive et Formaal for Kammernes Deliberationer; Ministerens Tale endte sig med hiertelige og tillidsfulde Udeladelser. Hvad Hoffet angaaer, forventes store Besparelser, da den nuværende Storhertug lever meget tarveligt; hans Forgænger derimod, skal have anvendt aarlig 1 1/2 Million Gylden paa sin Hofstat; Hertugens Domainer skulle lidindtil have indbragt 1,800000 Gylden aarlig; men Administrations Udgiften siges at have medtaget de 80000 Gylden. Kammerne have besluttet af afholde sig i deres Forhandlinger fra alle Titulaturer, og blot at nævne de Deputerede ved deres Familienavne; de første Forhandlinger, som ville beskiæftige Kammerne, ere og Reglementerne for deres Sessioner. - J Mødet den 30te April, har den Deputerede von Kotzbeck giort en Motion om Handelsfriehedens Bevirkelse for heele Tydskland, en Sag, som er høist vigtig for Storhertugdømmet Baden, ved sin lidet concentrerede og overalt af andre Stater omgivne Beliggenhed. – J de Baierske Deputeredes Kammer, har den affentlige Underviisning, Statsgielden og Justitsvæsnet, været de vigtigste Gienstænde for Forhandlingerne; de Besværinger, som ere foredragne mod dette sidste, have bevæget Regieringen til at afsende flere Over-Appelationsraad til de meere fraliggende Jurisdictioner for at lade deres Tilstand undersøge, nogle meene imidlertid at Resultaterne af disse Undersøgelser ville ikke blive meget overbevisende. J Mødet den 24de April blev den interressante Qvæstion forhandlet om ikke militaire Personer i Sager udenfor Tienesten skulle stilles for de borgerlige Domstole; hvilket fik de fleste Stemmer for sig. – J Mødet den 21de April vedtog man angaaende Skolevæsnet, at anholde hos Regieringen om, at den til den næste Sammenkomst af Stænderne lader alle Skolers Tilstand paa Landet undersøge, og at den derpaa giør et Forslag til at dotere dem paa en passende Maade til deres Fornødenheder, samt at en Summa dertil bliver ansat i Budget. - Ligesom at Ministernes Plan til Statsgieldens Afbetaling er bleven forkastet af den til deres Prøvelse nedsatte Commission, saaledes veed man nu at FinanzBudgettet selv med sin tilhørende Toldforordning er ligeledes faldet igiennem i Finanz-Commissionen; de fire Ministres Bestræbelser for at redde den, og til den Ende holdte Conferencer med ommeldte Commission, have været frugtesløse; man finder at de Folket paalagte Byrder ere for store, og forlanger en større Oeconomie i Statsbestyrelsen.